[pic] | COMISIA COMUNITĂȚILOR EUROPENE |

Bruxelles, 7.3.2008

COM(2008) 136 final

2006/0274(COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună adoptată de Consiliu în vederea adoptării Regulamentului Parlamentului European și al Consiliului de modificare a Regulamentului (CE) nr. 881/2004 al Parlamentului European și al Consiliului privind înființarea unei Agenții Europene a Căilor Ferate

2006/0274(COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună adoptată de Consiliu în vederea adoptării Regulamentului Parlamentului European și al Consiliului de modificare a Regulamentului (CE) nr. 881/2004 al Parlamentului European și al Consiliului privind înființarea unei Agenții Europene a Căilor Ferate

CONTEXT

Data transmiterii propunerii către Parlamentul European și către Consiliu [(document COM (2006)785 final - 2006/0274(COD)]: | 13.12.2006 |

Data avizului Comitetului Economic și Social European: | 11.07.2007 |

Data avizului Parlamentului European, prima lectură: | 29.11.2007 |

Data adoptării poziției comune cu unanimitate | 03.03.2008 |

OBIECTIVUL PROPUNERII COMISIEI

La 13 decembrie 2006 Comisia Europeană a adoptat o serie de măsuri vizând sprijinirea revitalizării sectorului feroviar prin eliminarea obstacolelor din fața circulației trenurilor în rețeaua feroviară europeană.

Comisia a lansat această inițiativă din două motive principale:

- facilitarea liberei circulații a trenurilor în cadrul UE făcând procedura de punere în funcțiune a locomotivelor mult mai transparentă și mai eficientă.

- simplificarea mediului legislativ prin consolidarea și fuzionarea directivelor privind interoperabilitatea feroviară.

Una dintre aceste măsuri constă în modificarea regulamentului privind înființarea unei Agenții Europene a Căilor Ferate, cu scopul de a include în acest regulament noi sarcini în vederea facilitării liberei circulații a trenurilor. În special:

- elaborarea unui document de referință care să permită corelarea tuturor normelor naționale aplicate de către statele membre pentru punerea în funcțiune a materialului rulant;

- organizarea lucrărilor rețelei autorităților naționale de siguranță în scopul reducerii progresive a numărului de norme naționale impuse de către fiecare stat membru și identificarea acelor norme care pot fi considerate echivalente;

- emiterea de avize tehnice la cererea autorităților naționale de siguranță sau la cererea Comisiei.

Pe de altă parte, prezenta modificare a regulamentului, a oferit posibilitatea precizării mai multor sarcini pe baza experienței dobândite ca urmare a înființării agenției, în special în cadrul instituirii sistemului ERTMS ( European Rail Traffic Management System ) și a registrelor de material rulant.

OBSERVA ȚII CU PRIVIRE LA POZIȚIA COMUNĂ

Cele trei instituții au încercat să faciliteze obținerea unui acord rapid în prima lectură cu privire la acest dosar. Cu toate acestea, acest lucru nu a fost posibil din cauza cererilor Parlamentului European privind în primul rând rolul pe care îl va juca agenția în raport cu autoritățile naționale de siguranță. Poziția comună a Consiliului, adoptată în unanimitate, nu contravine nici obiectivelor principale și nici viziunii din propunerea Comisiei.

Mai mult decât atât, poziția comună a Consiliului conține deja o parte a amendamentelor adoptate de Parlamentul European în prima lectură și asigură coerența necesară cu reformarea directivelor privind interoperabilitatea feroviară [propunerea COM(2006)783 final – 2006/273 (COD)], care a făcut obiectul unui acord în prima lectură.

OBSERVA ȚIILE DETALIATE ALE COMISIEI

Amendamente propuse de Parlament acceptate de Com isie și incluse în totalitate sau parțial în poziția comună

Amendamentul 2 în întregime cu excepția penultimului alineat, deoarece este la latitudinea agenției și a grupului de lucru care trebuie înființat să își organizeze lucrările în funcție de importanța diferiților parametrii.

Amendamentul 3, dar ar fi mai potrivit să nu se fixeze o dată în termeni absoluți ci să se stabilească un termen în funcție de intrarea în vigoare a regulamentului.

Amendamentul 7 conform acordului în prima lectură cu privire la propunerea de reformare a directivelor privind interoperabilitatea feroviară.

În ceea ce privește amendamentul 9 , principiul extinderii contractelor angajaților temporari recrutați de Agenția Căilor Ferate permite garantarea continuității serviciului, dar acest principiu trebuie prevăzut exclusiv pentru primii zece ani de activitate ai Agenției Căilor Ferate având în vedere că majoritatea contractelor se vor termina până în 2010. De fapt, după 2010, data expirării contractelor va fi mai dispersată, ceea ce va permite o mai bună continuitate a serviciului.

Amendamente propuse de Parlament refuzate de Comisie și neincluse în totalitate sau parțial în poziția comună

Amendamentul 1 aduce atingere posibilității directorului executiv de a înființa orice grup de lucru pe care îl consideră necesar în vederea îndeplinirii misiunii sale. Aceasta face parte din competențele sale generale descrise la articolul 30 din regulamentul privind înființarea agenției.

În ceea ce privește amendamentul 4 , trebuie semnalat faptul că în cadrul negocierilor care s-au finalizat printr-un acord în prima lectură legat de propunerea de reformare a directivelor privind interoperabilitatea feroviară, cele trei instituții au căzut de acord în legătură cu un amendament care prevede întocmirea de către Comisie a unui raport cu privire la modalitățile posibile de cooperare între autoritățile naționale de siguranță și agenție. Prin urmare, problema trebuie studiată mai în amănunt înainte de a se angaja pe drumul sugerat de amendamentul 4.

Amendamentul 5: Este prematur să cerem Agenției Căilor Ferate să emită un aviz tehnic privind o decizie negativă adoptată de autoritatea de siguranță în ceea ce privește acordarea unui certificat de siguranță sau a unei autorizații de siguranță (măsurile prevăzute în directivă, în versiunea actuală, nu par să fie insuficiente sau problematice). Pe de altă parte, noul articol 21bis prevăzut în textul poziției comune permite clarificarea diferitelor sarcini ale agenției în ceea ce privește rolul acesteia în cadrul proiectelor ERTMS. Amendamentul 8 se referă, la rândul saă, la acest ultim punct.

Amendamentul 6 deoarece articolul 16 bis trebuie să fie consecvent dispozițiilor care vor fi adoptate în modificarea directivei 2004/49/CE privind siguranța căilor ferate comunitare [propunerea COM(2006)784 final – 2006/272 (COD)]. Acest nou articol trebuie să fie conform cu noua abordare privind armonizarea tehnică și evaluarea conformității, precum și cu lucrările recente ale agenției privind SMS (sistemul de management al siguranței). În plus, evaluarea impactului, care va fi efectuată de către agenție, nu trebuie judecată dinainte și nici nu trebuie stabilit în legislație un model comercial, care poate încă evolua.

CONCLUZIE

Comisia consideră că poziția comună adoptată în unanimitate la 3 martie 2008 contribuie la realizarea obiectivelor principale și a viziunii din propunerea sa și, prin urmare poate să o susțină.